**Datum:** Rijeka,4. rujna 2023.

**Kolegij:** Proces zdravstvene njege

**Voditelj:** Doc.dr.sc. Snježana Čukljek, suradnik: predavač Sanja Bedić

**e-mail voditelja:** snjezana.cukljek@zvu.hr

**Katedra:** Katedra za sestrinstvo

**Studij:** Prijediplomski sveučilišni studiji - Sestrinstvo izvanredni

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **Proces zdravstvene njege** je obvezni kolegij na prvoj godini preddiplomskog sveučilišnog studija sestrinstva. Sastoji se od 50 sati predavanja, 180 sati vježbi i 30 sati seminara, ukupno 260 sati (11 ECTS). Kolegij se održava u predavaonicama Veleučilišta u Karlovcu te na Odjelu za neurologiju s jedinicom za liječenje moždanog udara, Odjelu za infektologiju, Službi za internu medicinu te Službi za ginekologiju i opstetriciju Opće bolnice Karlovac.  **Cilj** kolegija je upoznati studente s procesom sestrinske skrbi kao osnovnim modelom u zbrinjavanju pacijenta i njegovih potreba kao i upoznati studente sa sestrinskim dijagnozama i sestrinsko- medicinskim problemima. Stečeno znanje treba omogućiti studentima razumijevanje načela rada i potreba pacijenta te pružiti osnove na kojima će se razvijati daljnje znanje i vještine u sestrinskoj praksi.  Nakon odslušanog predmeta student će biti osposobljen: opisati, objasniti i primijeniti proces zdravstvene njege, procijeniti stanje pacijenta, utvrditi potrebe za zdravstvenom njegom, prepoznati sestrinske dijagnoze i sestrinsko- medicinske probleme, formulirati sestrinsku dijagnozu i sestrinsko-medicinski problem, izraditi plan zdravstvene njege, provesti planiranu zdravstvenu njegu, evaluirati provedenu zdravstvenu njegu i dokumentirati sestrinsku skrb.  **Očekivani ishodi učenja za predmet**  Nakon uspješno završenog predmeta, student/-ica će moći:  - izvršiti procjenu potreba za zdravstvenom njegom, postaviti ciljeve i odrediti prioritete, planirati i implementirati adekvatne postupke (izvođenje), te evaluirati I po potrebi modificirati plan njege  - voditi sestrinsku dokumentaciju I evaluirati postignute ciljeve u zdravstvenoj njezi  - provoditi zdravstvenu njegu i medicinsko tehničke zahvate  - primijeniti načela jedinstvene sestrinske skrbi poštujući individualnost štićenika, primjenjujući holistički pristup i partnerski odnos  - analizirati definicije procesa zdravstvene njege s obzirom na faze  - procijeniti stanje bolesnika  - utvrditi potrebe za zdravstvenom njegom  - planirati zdravstvenu njegu u skladu sa dijagnozom u procesu zdravstvene njege  - primijeniti zdravstvenu njegu prema standardima sestrinskih intervencija  - dokumentirati proces zdravstvene njege  - definirati i provesti kategorizaciju bolesnika ovisno o potrebama za zdravstvenom njegom  - evaluirati zdravstvenu njegu  - preuzeti odgovornost za provedbu procesa zdravstvene njege u skladu s načelima, standardima i zakonskim propisima.  **Sadržaj kolegija:**  **1. Definiranje pojmova u Procesu zdravstvene njege**  Teorije i definicije zdravstvene njege: F.Nightingale, E. Wiedenbach, D.E Johnson, V Henderson, A. Maslow, N. Roper, D.E. Orem, ANA, Jane Watson. Odnos njege i bolesnika i zdravstvene njege bolesnika. Komplementarni odnos zdravstvene njege i medicine. Osobine procesa zdravstvene njege. Načela procesa zdravstvene njege.  **2. Utvrđivanje potreba za zdravstvenom njegom**  Prikupljanje podataka: izvori podataka, tehnike prikupljanja podataka, vrste podataka, pomagala pri prikupljanju podataka. Analiza prikupljenih podataka: revizija podataka, interpretacija podataka, validacija zaključka, moguće pogreške pri analizi podataka.  **3. Dijagnoza u procesu zdravstvene njege i planiranje zdravstvene njege**  Formuliranje dijagnoza u procesu zdravstvene njege, dijelovi i sadržaj dijagnoza, usporedba medicinskih dijagnoza i dijagnoza u procesu zdravstvene njege. Utvrđivanje prioriteta u procesu zdravstvene njege. Definiranje ciljeva u procesu zdravstvene njega. Planiranje intervencija. Preporuke za izradu plana zdravstvene njege. Vrste planova zdravstvene njege. Svrha planova zdravstvene njege. Utvrđivanje prioriteta u procesu zdravstvene njega. Definiranje ciljeva u procesu zdravstvene njega. Planiranje intervencija. Preporuke za izradu plana zdravstvene njege. Vrste planova zdravstvene njege. Svrha planova zdravstvene njege.  **4. Provođenje zdravstvene njege**  Validacija plana zdravstvene njege. Analiza uvjeta za provođenje zdravstvene njege. Realizacija plana zdravstvene njege.  **5. Evaluacija u procesu zdravstvene njege**  Evaluacija cilja: dijelovi evaluacijskih tvrdnji, evaluacija složenih ciljeva. Evaluacija plana zdravstvene njege. Sestrinsko otpusno pismo.  **6. Kategorizacija bolesnika i modeli zdravstvene njege**  Uvjeti odabira kritičnih čimbenika za kategorizaciju bolesnika. Pružanje zdravstvene njege bolesnicima ovisno o potrebama za zdravstvenom njegom  **7. Sinteza planiranje i provođenje svih faza procesa zdravstvene njege**  **Izvođenje nastave:**  Nastava se izvodi u obliku predavanja, vježbi i seminara. Predviđeno vrijeme trajanja nastave je ukupno 6 tjedana. Tijekom vježbi nastavnik sintetizira usvojeno na predavanjima i nadzire primijenjeno u izvođenju vježbi. Nastavnici sa studentima raspravljaju, analiziraju i komentiraju vježbe. Tijekom seminara studenti demonstriraju timski rad, uspoređuju, kritički promišljaju i vrednuju.  Tijekom nastave održavaju se dva obvezna kolokvija, ocjena sestrinske dokumentacije, ocjena seminarskog rada, a na kraju nastave usmeni ispit. |

**Popis obvezne ispitne literature:**

|  |
| --- |
| 1. Fučkar, G. (1995.) Proces zdravstvene njege. Biblioteka udžbenici i priručnici Medicinskog fakulteta Sveučilište u Zagrebu  2. Fučkar, G. (1996) Uvod u sestrinske dijagnoze. Hrvatska udruga za sestrinsku dokumentaciju  3. Sestrinske dijagnoze. HKMS, Zagreb; 2011.  4. Sestrinske dijagnoze 2. HKMS, Zagreb; 2013.  5. Sestrinske dijagnoze 3. HKMS, Zagreb; 2015.  6. Herdman, T.H., Kamitsuru, S. Sestrinske dijagnoze. Definicije i klasifikacija 2018.-2020. Urednica hrvatskog izdanja Snježana Čukljek |

**Popis dopunske literature:**

|  |
| --- |
| 1. ICNP- BETA 2 -Međunarodna klasifikacija sestrinske prakse; 2003.  2. Betty JA & Ladwig GB. Nursing Diagnosis Handbook: A Guide to Planning Care; 2004.  3. Carpenito-Moyet LJ. Handbook of nursing diagnosis. Lippincott Williams & Wilkins; 2006.  4. Ackley, B. J. Ladwig, G.B. Nursing diagnosis handbook: a guide to planning care. 8 izd. Mosby St Louis 2008.  5. McKenna, H.P. Pajnkihar, M. Murphy, F.A. Osnove modela, teorije i prakse zdravstvene njege: Osijek: Sveučilište Josipa Jurja Strossmayera; Fakultet za dentalnu medicinu i zdravstvo; 2020. |

**Nastavni plan:**

**Popis predavanja (s naslovima i pojašnjenjem):**

|  |  |
| --- | --- |
| **P1. Zdravstvena njega:** Definicija njege bolesnika. Teorije i definicije zdravstvene njege: F. Nightingale, E Wiedenbach, D.E. Johnson, V. Henderson, A. Maslow, N. Roper, D.E. Orem, M. Gordon, Hildegard Peplau, ANA, Jane Watson – Teorija skrbi o čovjeku. Odnos njege bolesnika i zdravstvene njege. Komplementarni odnos zdravstvene njege i medicine. Zaključak o definicijama zdravstvene njege.  Ishodi učenja:  - objasniti osnovnu djelatnost medicinske sestre, njenu ulogu u sustavu zdravstvene zaštite i ovisnost specifičnih sadržaja rada o situacijskim činiteljima  - objasniti i potkrijepiti primjerima različite razine samostalnosti medicinske sestre te odnos između samostalnosti, izoliranosti i suradnje  - objasniti osposobljenost i kompetencije prvostupnika sestrinstva i analizirati s aspekta sestrinske prakse  - objasniti i kritički analizirati tumačenje njege bolesnika kao osnovne djelatnosti medicinske sestre  - objasniti i potkrijepiti primjerima definicije zdravstvene njege različitih autora te komentirati mogućnost njihove primjene u praksi  - usporediti i razlikovati njegu bolesnika i zdravstvenu njegu  - objasniti i ilustrirati primjerima odnos i razlike između zdravstvene njege i medicine   |  | | --- | | **P2. Modeli organizacije:** Funkcionalni model; opis modela, prednosti i nedostaci. Timski model; opis modela, prednosti i nedostaci. Primarni model: opis modela, prednosti i nedostaci. Usporedba funkcionalnog, timskog i primarnog modela.  Ishodi učenja:  - imenovati osnovne modele organizacije i obilježja po kojima se razlikuju  - opisati i objasniti funkcionalni model s obzirom na obrazovanje osoblja, hijerarhijsku strukturu i načela rada; objasniti prednosti i nedostatke  - opisati i objasniti timski model s obzirom na obrazovanje osoblja, hijerarhijsku strukturu i načela rada; objasniti prednosti i nedostatke  - opisati i objasniti primarni model s obzirom na obrazovanje osoblja, hijerarhijsku strukturu i načela rada; objasniti prednosti i nedostatke  - usporediti osnovne modele organizacije s posebnim osvrtom na kakvoću zdravstvene njege i mogućnosti primjene procesa zdravstvene njege  **P3. Proces zdravstvene njege:**  Definicija s obzirom na faze: Utvrđivanje potreba za zdravstvenom njegom; Planiranje zdravstvene njege; Provođenje zdravstvene njege; Evaluacija u procesu zdravstvene njege; Odnos između pojedinih faza zdravstvene njege  Osobine procesa zdravstvene njege: Sustavnost u procesu zdravstvene njege; Dinamičnost u procesu zdravstvene njege; Fleksibilnost u procesu zdravstvene njege  Načela procesa zdravstvene njege: Usmjerenost na pacijenta; Pacijent=subjekt u procesu zdravstvene njege; Cjelovitost pristupa (holistički pristup) pacijentu u procesu zdravstvene njege  Ishodi učenja:  - objasniti proces zdravstvene njege s aspekta osnovnih načela odlučivanja u zdravstvenoj njezi; pojasniti primjerima iz života i zdravstvene njege način razmišljanja i odlučivanja sadržan u procesu  - objasniti osnovne faze i korake u procesu zdravstvene njege te njihov međusobni odnos  - analizirati sestrinsku praksu s aspekta različitih načina odlučivanja u zdravstvenoj njezi  - objasniti proces zdravstvene njege s aspekta osobina: sustavnost, dinamičnost, fleksibilnost  - objasniti i analizirati s aspekta sestrinske prakse slijedeća načela: usmjerenost na pacijenta; pacijent- subjekt u procesu zdravstvene njege; cjelovitost (holistički pristup) u procesu zdravstvene njege  **P4. Utvrđivanje potreba za zdravstvenom njegom:**  Prikupljanje podataka: Izvori podataka; Tehnike prikupljanja podataka; Vrste podataka; Sadržaj prikupljenih podataka; Pomagala pri prikupljanju podataka  Analiza prikupljenih podataka: Revizija podataka; Interpretacija podataka; Validacija zaključaka; Moguće pogreške pri analizi podataka  Dijagnoza u procesu zdravstvene njege: Povijesni pregled; Definiranje dijagnoze; Dijelovi i sadržaj dijagnoza; Formuliranje dijagnoza u procesu zdravstvene njege; Usporedba medicinskih dijagnoza i dijagnoza u procesu zdravstvene njege  Ishodi učenja:  - objasniti prvu fazu procesa zdravstvene njege- utvrđivanje potreba i njen odnos s drugim fazama  - objasniti potrebu prikupljanja podataka iz različitih izvora  - objasniti intervju u procesu zdravstvene njege, njegove faze i činitelje koji utječu na kakvoću; kritički analizirati intervju  - objasniti promatranje pacijenta kao tehniku prikupljanja podataka  - objasniti podatke s aspekta formalnih osobina: subjektivno-objektivno, činjenice-interpretacije  - objasniti sadržaj podataka u procesu zdravstvene njege te ga analizirati s aspekta definicija zdravstvene njege i odnosa s medicinskom anamnezom i statusom  - opisati pomagala za prikupljanje i dokumentiranje podataka (obrasci, upitnici, ljestvice), objasniti njihovu svrhu i kritički ih analizirati  - objasniti i analizirati kategorizaciju pacijenta  - objasniti i potkrijepiti primjerima postupke pri analizi podataka te moguće izvore pogrešaka  - objasniti dijagnoze u procesu zdravstvene njege, njihovu svrhu, dijelove (PES), vrste i sadržaj te način formuliranja; objasniti i potkrijepiti primjerima odnos između medicinskih dijagnoza i dijagnoza u procesu zdravstvene njege  **P5. Planiranje zdravstvene njege:**  Utvrđivanje prioriteta u procesu zdravstvene njege: Pacijentova percepcija važnosti i težine problema; Hijerarhija osnovnih ljudskih potreba; Mogućnosti rješavanja problema  Definiranje ciljeva u procesu zdravstvene njege: Formuliranje ciljeva; Osobine ciljeva  Planiranje intervencija: Vrste intervencija; Osobine intervencija; Postupak pri odabiru intervencija; Dijelovi opisa intervencija  Plan zdravstvene njege: Preporuke za izradu plana zdravstvene njege; Vrste planova zdravstvene njege; Svrha planova zdravstvene njege  Ishodi učenja:  - objasniti drugu fazu procesa-planiranje zdravstvene njege i njen odnos s drugim fazama  - objasniti utvrđivanje prioriteta u procesu zdravstvene njege na osnovi slijedećih kriterija: pacijentova percepcija, Maslowljeva hijerarhija motiva, situacijski činitelji.  - objasniti ciljeve u procesu zdravstvene njege, njihov sadržaj, osobine i način formuliranja  - objasniti i potkrijepiti primjerima vrste i osobine intervencija u procesu zdravstvene njege, postupak pri njihovom odabiru i načinu formuliranja  - objasniti planove zdravstvene njege i njihovu svrhu; navesti vrste planova i njihove osobine; kritički analizirati planove  **P6. Provođenje zdravstvene njege:**  Validacija plana  Analiza uvjeta za provođenje zdravstvene njege  Realizacija: Kontinuirana procjena pacijentovog stanja; Kritička primjena plana zdravstvene njege; Ovlaštenost za promjenu plana zdravstvene njege; Nadzor nad provođenjem; Neformalna edukacija pacijenta  Ishodi učenja:  - objasniti svrhu i načine validacije planova zdravstvene njege  - objasniti analizu uvjeta neposredno prije provođenja zdravstvene njege  - objasniti realizaciju planova zdravstvene njege s aspekta kreativnosti, kritičnosti, kontrole, neformalne edukacije, trajne evaluacije i primjene etičkih načela  **P7. Evaluacija u procesu zdravstvene njege:**  Evaluacija cilja: Dijelovi evaluacijskih tvrdnji; Evaluacija složenih ciljeva  Evaluacija plana zdravstvene njege Otpusno pismo i otpust bolesnika  Ishodi učenja:  - objasniti svrhu i način trajne i završne evaluacije ciljeva te opisati dijelove evaluacijskih tvrdnji  - analizirati evaluaciju ciljeva s posebnim osvrtom na povezanost s ostalim fazama procesa zdravstvene njege  - objasniti svrhu i način evaluacije složenih ciljeva | |
|  |

# Popis seminara s pojašnjenjem:

|  |
| --- |
| **Seminari (teme):**  1. Smanjena mogućnost brige o sebi - hranjenje  2. Smanjena mogućnost brige o sebi – održavanje osobne higijene  3. Smanjena mogućnost brige o sebi – odijevanje/dotjerivanje  4. Smanjena mogućnost brige o sebi – eliminacija  5. Smanjena prohodnost dišnih puteva  6. Visok rizik za komplikacije smanjene pokretljivosti  7. Visok rizik za dekubitus  8. Dekubitus  9. Visok rizik za poremećaj venske cirkulacije (duboka venska tromboza)  10. Smanjeno podnošenje napora  11. Inkontinencija urina  12. Bol  13. Neupućenost  14. Visok rizik za ozljede  15. Hipertermija  16. Visok rizik za opstipaciju/opstipacija  17. Mogućnost komplikacije: hipoglikemija/hiperglikemija  18. Mogućnost komplikacije: trombocitopenija  19. Visok rizik za infekciju  20. Mogućnost komplikacije: nuspojave antineoplastične terapije  Studenti će uočiti i znati objasniti razliku između aktualnih i potencijalnih dijagnoza te sestrinsko-medicinskih problema. Također će naučiti koje sve podatke trebaju prikupiti za određenu dijagnozu u procesu zdravstvene njege. Objasnit će koji su kritični čimbenici i vodeća obilježja prisutni kod određenih dijagnoza. Analizirat će različite ciljeve, moguće intervencije kao i moguće ishode (evaluacije) različitih dijagnoza. Osvrnut ćemo se na noviju podjelu dekubitusa po stupnjevima kao i na aktualnu definiciju dekubitusa po EPUAP-u. Studenti će shvatiti važnost sistematičnog pristupa u prikupljanju podataka prema obrascima zdravstvenog funkcioniranja M.Gordon. Isto tako studenti će znati objasniti planove zdravstvene njege i njihovu svrhu; navesti vrste planova i njihove osobine te ih kritički analizirati. Još jednom ćemo analizirati kompetencije medicinskih sestara i tehničara. |

# Popis vježbi s pojašnjenjem:

|  |
| --- |
| Vježbe iz kolegija Proces zdravstvene njege održavaju se u Općoj bolnici Karlovac na Odjelu za neurologiju s jedinicom za liječenje moždanog udara, Odjelu za infektologiju, Službi za internu medicinu te Službi za ginekologiju i opstetriciju. Vježbe se održavaju na odjelu uz mentore. Studenti će praktično primijeniti teorijsko znanje stečeno na predavanjima i seminarima.  Tijekom vježbi studenti prate po četiri pacijenta od prijema do otpusta, utvrđuju potrebu za zdravstvenom njegom, planiraju zdravstvenu njegu, provode je i evaluiraju te sastavljaju sestrinsku dokumentaciju. |

**Obveze studenata:**

|  |
| --- |
| Studenti su obvezni prisustvovati nastavi i aktivno sudjelovati u svim oblicima nastave. Izrada i prezentacija seminarskih radnji. Prisustvo vježbovnoj nastavi, provođenje dijagnostičkog intervjua, definiranje sestrinskih dijagnoza, izrada plana zdravstvene njege ,evaluacija cilja i plana, pisanje Otpusnog pisma zdravstvene njege. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ECTS bodovni sustav ocjenjivanja:**  Ocjenjivanje studenata provodi se prema važećem Pravilniku o studijima Sveučilišta u Rijeci, odnosno Odluci o izmjenama i dopunama Pravilniku o studijima Sveučilišta u Rijeci te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018. prema kojoj studenti na pojedinom predmetu od 100% ocjenskih bodova tijekom nastave mogu ostvariti najviše 50% ocjenskih bodova, dok se preostalih 50% ocjenskih bodova ostvaruje na završnom usmenom ispitu.  Ocjenjivanje studenata vrši se primjenom ECTS (A-F) i brojčanog sustava (5-1). Ocjenjivanje u ECTS sustavu izvodi se apsolutnom raspodjelom, te prema stručnim kriterijima ocjenjivanja. Od maksimalnih 50% ocjenskih bodova koje je moguće ostvariti tijekom nastave, student mora ostvariti minimalno 25% ocjenskih bodova da bi pristupio završnom ispitu, pod uvjetom da je pozitivno ocijenjen po svim elementima ocjenjivanja kroz nastavu.  Student koji je ostvario između 20 i 24,9% ocjenskih bodova imati će priliku za jedan popravni međuispit te ako na tom međuispitu zadovolji, može pristupiti završnom ispitu s početnih 30% ocjenskih bodova prikupljenih tijekom nastave.  Student koji je ostvario manje od 19,9% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini.  Ocjenske bodove student stječe na sljedeći način:  1. Tijekom nastave vrednuje se (maksimalno 50% ocjenskih bodova):  a) pohađanje nastave (do 5% ocjenskih bodova)  b) seminarski rad (do 10% ocjenskih bodova)  c) vježbe (do 20% ocjenskih bodova)  d) kolokvij (do 15% ocjenskih bodova)   * 1. **Pohađanje nastave (do 5% ocjenskih bodova)**   Nazočnost na predavanjima i seminarima je obvezna, a student može izostati s **30% nastave isključivo zbog zdravstvenih razloga** što opravdava liječničkom ispričnicom.  Ukoliko student opravdano ili neopravdano izostane s **više od 30% nastave** ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocijenjen je ocjenom F. Pohađanje nastave (predavanja i seminari) boduje se na sljedeći način:   |  |  | | --- | --- | | **Ocjena (% izostanci)** | **% ocjenski bodovi** | | 5 (0%) | **5** | | 4 (do 10%) | **4** | | 3 (do 20%) | **3** | | 2 (do 30%) | **2** | | 1 (više od 30%) | **0** |  * 1. **Seminarski rad (do 10% ocjenskih bodova)**   Student treba napisati seminarski rad i iz njega pripremiti i održati prezentaciju na osnovu čega može ostvariti maksimalno 10% ocjenskih bodova. Pojedinačno se ocjenjuje sadržaj i forma napisanog seminarskog rada te prezentacija istog, a konačna ocjena je aritmetička sredina postignutih rezultata pojedinog studenta, koja se boduje na sljedeći način:   |  |  | | --- | --- | | **ocjena** | **% ocjenski bodovi** | | 5 | **10** | | 4 | **8** | | 3 | **6** | | 2 | **4** | | 1 | **0** |       **c) Vježbe (do 20% ocjenskih bodova)**  Student je obvezan pohađati vježbe redovito prema izrađenom rasporedu i biti aktivno uključen u njihovo izvođenje. Izmjene u rasporedu ili zamjene vježbovnih skupina nisu dozvoljene bez suglasnosti voditelja predmeta. Izostanak s vježbi dozvoljen je isključivo zbog zdravstvenih razloga što se opravdava liječničkom ispričnicom, a nadoknada vježbi je obvezna bez obzira radi li se o opravdanom ili neopravdanom izostanku i broju sati izostanka. Nadoknada je moguća isključivo uz prethodni dogovor s voditeljem predmeta. Ukoliko vježbe nisu odrađene 100% planirane satnice student će biti ocijenjen ocjenom nedovoljan (1) i gubi mogućnost izlaska na završni ispit do odrade vježbi u cijelosti.  Vježbe se izvode u kabinetu i Općoj bolnici Karlovac pod vodstvom mentora koji prati i ocjenjuje svakog studenta pojedinačno. Elementi koji se ocjenjuju su rad u timu, inicijativa i interes, pravodobnost i redovitost dolaženja na vježbe te teorijska priprema i učenje tijekom vježbi. Konačna ocjena iz vježbi je aritmetička sredina postignutih rezultata pojedinog studenta koju potvrđuje voditelj predmeta na prijedlog mentora, a koja se boduje na sljedeći način:   |  |  | | --- | --- | | **ocjena** | **% ocjenski bodovi** | | 5 | **20** | | 4 | **16** | | 3 | **12** | | 2 | **8** | | 1 | **0** | |
| **d) Kolokvij (do 15% ocjenskih bodova)**  Tijekom nastave student će pristupiti pismenoj provjeri znanja kroz kolokvij na osnovi čega može ostvariti maksimalno 15% ocjenskih bodova. Student na istom mora biti pozitivno ocijenjen pri čemu je prolaznost 50% uspješno riješenih ispitnih zadataka s minimalno 6% ocjenskih bodova. Negativno ocijenjen student imati će priliku za jedan popravni kolokvij pri čemu može ostvariti maksimalno 6% ocjenskih bodova. Postignuti rezultati pojedinog studenta boduju se na sljedeći način:   |  |  | | --- | --- | | **ocjena** | **% ocjenski bodovi** | | 5 | **15** | | 4 | **12** | | 3 | **9** | | 2 | **6** | | 1 | **0** |  1. **Na završnom ispitu vrednuje se (maksimalno 50% ocjenskih bodova):**     **Usmeni ispit (ukupno 50% ocjenskih bodova)**  Student će pristupiti provjeri znanja kroz usmeni ispit na osnovi čega može ostvariti maksimalno 50% ocjenskih bodova. Prolaznost na istom je 50% uspješno riješenih ispitnih zadataka.  Postignuti rezultati pojedinog studenta boduju se na sljedeći način:   |  |  | | --- | --- | | **ocjena** | **% ocjenski bodovi** | | 5 | **50** | | 4 | **40** | | 3 | **30** | | 2 | **20** | | 1 | **0** |   **Konačna ocjena** je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:  **A = 90 - 100% ocjenskih bodova**  **B = 75 - 89,9%**  **C = 60 - 74,9%**  **D = 50 - 59,9%**  **F = 0 - 49,9%**  Ocjene u ECTS sustavu prevode se u brojčani sustav na sljedeći način:  **A = izvrstan (5)**  **B = vrlo dobar (4)**  **C = dobar (3)**  **D = dovoljan (2)**  **F = nedovoljan (1)** |

**Mogućnost izvođenja nastave na stranom jeziku:**

|  |
| --- |
| Ne postoji mogućnost izvođenja nastave na stranom jeziku. |

**Ostale napomene (vezane uz kolegij) važne za studente:**

|  |
| --- |
| Konzultacije: od početka nastave – utorkom od 16:00 – 17:00 sati. |

**SATNICA IZVOĐENJA NASTAVE (za akademsku 2022./2023. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| **25.03.2024.-29.03.2024.** | **Uvodno predavanje**  **(5 sati)** |  |  | **Doc.dr.sc. Snježana Čukljek – nositelj kolegija** |
| 25.03.2024.-29.03.2024. | Teorije zdravstvene njege + modeli organizacije u zdravstvenoj njezi (10 sati)  Predavaonica Veleučilišta u Karlovcu |  |  | Predavač:  **Roberta Kok Petrak** |
| 25.03.2024.-29.03.2024. | Proces zdravstvene njege + Utvrđivanje potreba za zdravstvenom njegom  (15 sati)  Predavaonica Veleučilišta u Karlovcu |  |  | Predavač:  **Sanela Keserović** |
| 22.04.2024-26.04.2024. | Vježbe (50 sati) |  | **07 – 15**  OB Karlovac | Mentori OB Karlovac **(Blaženka Krivačić, Martina Špehar Pizent, Kristina Ribar)** |
| 13.05.2024. – 17.05.2024. | Vježbe (50 sati) |  | **07 – 15**  OB Karlovac | Mentori OB Karlovac |
| 22.04.2024.-26.04.2024. | Sestrinske dijagnoze + Planiranje zdravstvene njege + Provođenje zdravstvene njege + Evaluacija zdravstvene njege  (20 sati)  Predavaonica Veleučilišta u Karlovcu |  |  | Predavač:  **Sanja Bedić** |
| 13.05.2024.-17.05.2024. |  | Seminari  (20 sati)  Predavaonica Veleučilišta u Karlovcu |  | Predavač:  **Sanja Bedić** |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| **P1** | **Uvodno predavanje – nositelj kolegija** | 5 | Predavaonica Veleučilišta u Karlovcu |
| **P2** | **Zdravstvena njega:** Definicija njege bolesnika. Teorije i definicije zdravstvene njege: F. Nightingale, E Wiedenbach, D.E. Johnson, V. Henderson, A. Maslow, N. Roper, D.E. Orem, ANA, Jane Watson – Teorija skrbi o čovjeku. Odnos njege bolesnika i zdravstvene njege. Komplementarni odnos zdravstvene njege i medicine. Zaključak o definicijama zdravstvene njege. | 6 | Predavaonica Veleučilišta u Karlovcu |
| **P3** | **Modeli organizacije:** Funkcionalni model; opis modela, prednosti i nedostaci. Timski model; opis modela, prednosti i nedostaci. Primarni model: opis modela, prednosti i nedostaci. Usporedba funkcionalnog, timskog i primarnog modela. Modularni model zdravstvene njege. Pacijentu usmjeren model zdravstvene njege. | 4 | Predavaonica Veleučilišta u Karlovcu |
| **P4** | **Proces zdravstvene njege:**  Definicija s obzirom na faze: Utvrđivanje potreba za zdravstvenom njegom; Planiranje zdravstvene njege; Provođenje zdravstvene njege; Evaluacija u procesu zdravstvene njege; Odnos između pojedinih faza zdravstvene njege  Osobine procesa zdravstvene njege: Sustavnost u procesu zdravstvene njege; Dinamičnost u procesu zdravstvene njege; Fleksibilnost u procesu zdravstvene njege  Načela procesa zdravstvene njege: Usmjerenost na pacijenta; Pacijent - subjekt u procesu zdravstvene njege; Cjelovitost pristupa (holistički pristup) pacijentu u procesu zdravstvene njege | 5 | Predavaonica Veleučilišta u Karlovcu |
| **P5** | **Utvrđivanje potreba za zdravstvenom njegom:**  Prikupljanje podataka: Izvori podataka; Tehnike prikupljanja podataka; Vrste podataka; Sadržaj prikupljenih podataka; Pomagala pri prikupljanju podataka  Analiza prikupljenih podataka: Revizija podataka; Interpretacija podataka; Validacija zaključaka; Moguće pogreške pri analizi podataka  Dijagnoza u procesu zdravstvene njege: Povijesni pregled; Definiranje dijagnoze; Dijelovi i sadržaj dijagnoza; Formuliranje dijagnoza u procesu zdravstvene njege; Usporedba medicinskih dijagnoza i dijagnoza u procesu zdravstvene njege | 10 | Predavaonica Veleučilišta u Karlovcu |
| **P6** | **Planiranje zdravstvene njege:**  Utvrđivanje prioriteta u procesu zdravstvene njege: Pacijentova percepcija važnosti i težine problema; Hijerarhija osnovnih ljudskih potreba; Mogućnosti rješavanja problema  Definiranje ciljeva u procesu zdravstvene njege: Formuliranje ciljeva; Osobine ciljeva  Planiranje intervencija: Vrste intervencija; Osobine intervencija; Postupak pri odabiru intervencija; Dijelovi opisa intervencija  Plan zdravstvene njege: Preporuke za izradu plana zdravstvene njege; Vrste planova zdravstvene njege; Svrha planova zdravstvene njege  Kategorizacija bolesnika | 9 | Predavaonica Veleučilišta u Karlovcu |
| **P7** | **Provođenje zdravstvene njege:**  Validacija plana  Analiza uvjeta za provođenje zdravstvene njege  Realizacija: Kontinuirana procjena pacijentovog stanja; Kritička primjena plana zdravstvene njege; Ovlaštenost za promjenu plana zdravstvene njege; Nadzor nad provođenjem; Neformalna edukacija pacijenta | 7 | Predavaonica Veleučilišta u Karlovcu |
| **P8** | **Evaluacija u procesu zdravstvene njege:**  Evaluacija cilja: Dijelovi evaluacijskih tvrdnji; Evaluacija složenih ciljeva  Evaluacija plana zdravstvene njege; Otpusno pismo zdravstvene njege i otpust bolesnika | 4 | Predavaonica Veleučilišta u Karlovcu |
|  | **Ukupan broj sati predavanja** | 50 |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
|  |  |  |  |
| **S1** | Smanjena mogućnost brige o sebi – hranjenje;  Smanjena mogućnost brige o sebi – održavanje osobne higijene;  Smanjena mogućnost brige o sebi –odijevanje/dotjerivanje;  Smanjena mogućnost brige o sebi – eliminacija | 6 | **Predavaonica Veleučilišta u Karlovcu** |
| **S2** | Smanjena prohodnost dišnih puteva;  Visok rizik za komplikacije smanjene pokretljivosti;  Visok rizik za dekubitus;  Dekubitus | 6 | **Predavaonica Veleučilišta u Karlovcu** |
| **S3** | Visok rizik za poremećaj venske cirkulacije (duboka venska tromboza);  Smanjeno podnošenje napora;  Inkontinencija urina;  Bol | 6 | **Predavaonica Veleučilišta u Karlovcu** |
| **S4** | Neupućenost;  Visok rizik za ozljede;  Hipertermija;  Visok rizik za opstipaciju/opstipacija | 6 | **Predavaonica Veleučilišta u Karlovcu** |
| **S5** | Mogućnost komplikacije: hipoglikemija/hiperglikemija;  Mogućnost komplikacije: trombocitopenija;  Mogućnost komplikacije: nuspojave antineoplastične terapije;  Visok rizik za infekciju | 6 | **Predavaonica Veleučilišta u Karlovcu** |
|  | **Ukupan broj sati seminara** | 30 |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| **V1** | **Anamneza u Procesu zdravstvene njege -** Prikupljanje podataka: Izvori podataka; Tehnike prikupljanja podataka; Vrste podataka; Sadržaj prikupljenih podataka; Pomagala pri prikupljanju podataka  Analiza prikupljenih podataka: Revizija podataka; Interpretacija podataka; Validacija zaključaka; Moguće pogreške pri analizi podataka  Pisanje sestrinske dokumentacije | 30 | **OB Karlovac** |
| **V2** | **Prvi kolokvij; Dijagnoza u procesu zdravstvene njege -** Dijagnoza u procesu zdravstvene njege: Povijesni pregled; Definiranje dijagnoze; Dijelovi i sadržaj dijagnoza; Formuliranje dijagnoza u procesu zdravstvene njege; Usporedba medicinskih dijagnoza i dijagnoza u procesu zdravstvene njege  Pisanje sestrinske dokumentacije | 30 | **OB Karlovac** |
| **V3** | **Planiranje zdravstvene njege -** Utvrđivanje prioriteta u procesu zdravstvene njege: Pacijentova percepcija važnosti i težine problema; Hijerarhija osnovnih ljudskih potreba; Mogućnosti rješavanja problema; Definiranje ciljeva u procesu zdravstvene njege: Formuliranje ciljeva; Osobine ciljeva Planiranje intervencija: Vrste intervencija; Osobine ciljeva; Postupak pri odabiru intervencija; Dijelovi opisa intervencija  Pisanje sestrinske dokumentacije | 30 | **OB Karlovac** |
| **V4** | **Izrada plana zdravstvene njege -** Plan zdravstvene njege: Preporuke za izradu plana zdravstvene njege; Vrste planova zdravstvene njege; Svrha planova zdravstvene njege  Pisanje sestrinske dokumentacije | 30 | **OB Karlovac** |
| **V5** | **Drugi kolokvij; Provođenje zdravstvene njege -** Realizacija: Kontinuirana procjena pacijentovog stanja; Kritička primjena plana zdravstvene njege; Kategorizacija bolesnika ovisno o potrebama za zdravstvenom njegom; Ovlaštenost za promjenu plana zdravstvene njege; Nadzor nad provođenjem; Neformalna edukacija pacijenta  Pisanje sestrinske dokumentacije | 30 | **OB Karlovac** |
| **V6** | **Proces zdravstvene njege -** Ponavljanje  Evaluacija cilja: Dijelovi evaluacijskih tvrdnji; Evaluacija složenih ciljeva; Evaluacija plana zdravstvene njege; Otpusno pismo i otpust bolesnika  Pisanje sestrinske dokumentacije | 30 | **OB Karlovac** |
|  | **Ukupan broj sati vježbi** | 180 |  |

|  |  |
| --- | --- |
|  | **ISPITNI TERMINI (završni ispit)** |
| 1. | 13.06.2024. |
| 2. | 28.06.2024. |
| 3. | 23.08.2024. |
| 4. | 09.09.2024. |